**Nagy házi feladat specifikáció**

A Feladat:

Italrecept

Készítsen C++ programot italreceptek nyilvántartására! A program alapanyagokból építse fel a recepteket. Elegendő 3-4 receptet kezelnie, de legyen bővíthető. A programmal minimálisan a következő feladatokat kell ellátni:

* új alapanyag bevitele az adatbázisba
* új recept bevitele az adatbázisba
* adatbázis kiírása fájlba
* adatbázis beolvasása fájlból
* recept törlése
* kiválasztott ital hozzávalóinak listázása

Egyszerű felhasználói felületet tervezzen! A feladat lényege az objektumorientált megközelítés, ill. modellezés és nem a felhasználói felület szépsége. Használjon heterogén adatszerkezetet! A megoldáshoz ne használjon STL tárolót!

## A program célja

A feladat egy olyan program készítése, amely italoknak a receptjeit és az azok elkészítéséhez szükséges hozzávalókat tárolja, jeleníti meg és módosítja. A program tárolhasson akárhány receptet és alapanyagot, amiket bővíteni is lehessen. A program külön fájlban tárolja a recepteket és a hozzávalókat, amiket tudjon beolvasni és módosítani, bővíteni. Ezek mellett extra funkció lehet az ital alkoholszázalékának kiszámítása vagy az összár kijelzése.

## A program használata

A felhasználó a programot indítása után command-line (vagy a felhasználói felület(talán)) segítségével tudja használni. A programnak indítási paraméterként meg lehet adni a fájlok helyét. A command-line ban a menüpontok kiválasztásával lehet navigálni a különböző funkciók között. A program a futás végén a megadott fájlba menti az új recepteket vagy beírja a változtatásokat.

A fájlban a kommenteket sor eleji **/** jelöli.

/komment

## A futás eredménye

A program indítása után a főmenüben lehet választani a funkciók közül majd funkciónak megfelelően a program kiírja nekünk, amit választottunk vagy be lehet neki írni új receptet. Ha a receptben olyan hozzávaló is van, amit a program még nem ismer akkor azt is eltárolja.